Politiet i Italia

Politiet i Italia er organisert på flere nivåer: nasjonalt, regionalt, provinsielt og lokalt. Hovedansvaret for politiarbeidet ligger hos de nasjonale politietatene. Noen autonome regioner har imidlertid egne skogpolitistyrker, som tar seg av oppgaver knyttet til naturforvaltning. De provinsielle politietatene fokuserer primært på jakt, fiske og miljørelaterte saker, mens de kommunale politietatene har mer begrensede ansvarsområder, ofte knyttet til lokale forskrifter og mindre alvorlige saker. I tillegg kommer Esercito, den Italienske Hæren, som har anti-terroroppgaver og politimyndighet."Rapporto dell'Esercito Italiano 2020." Esercito

Nasjonale politietater
 Arma dei Carabinieri: Italias nasjonale, militære politietat. 
 Polizia di Stato: Italias nasjonale, sivile politietat.
 Guardia di Finanza: militær finans- og tollpolitietat. 
 Polizia Penitenziaria: Italias kriminalomsorg. 
 Corpo forestale dello Stato: Italias skogpoliti. Etaten har blitt overført til Carabinieri i 2016.
 Corpo nazionale dei vigili del fuoco: Italias nasjonale sivile brannvesen, har stilling som politietat."Law Enforcement in Italy." Interpol"Sardegna Corpo Forestrale." Sardegna Ambiente

Politietater i de autonome regionene og provinsene
 Corpo forestale della Regione Friuli-Venezia Giulia: Skogpoliti i den autonome regionen Friuli-Venezia Giulia.
 Corpo forestale della Regione Siciliana: Skogpoliti i den autonome regionen Sicilia.
 Corpo forestale e di vigilanza ambientale della Regione Sarda: Skogpoliti i den autonome regionen Sardinia.
 Corpo forestale della Provincia autonoma di Trento: Skogpoliti i den autonome provinsen Trentino.
 Landesforstkorps des Autonomen Provinz Südtirol: Skogpoliti i den autonome provinsen Syd-Tirol.
 Corps Forestier de la Vallée d'Aoste: Skogpoliti i den autonome regionen Aostadalen.

Provinsielle politietater
Polizia Provinciale er en politietat som opererer på provinsnivå, under ledelse av den provinsielle presidenten – en rolle som tilsvarer fylkesrådslederen eller fylkesordføreren i Norge. Etatens oppdrag er avgrenset til ansvarsområder delegert fra nasjonale myndigheter, med et særlig fokus på jakt, fiske og miljøforvaltning. I tillegg gir italiensk lov provinsielle polititjenestemenn flere fullmakter. De kan opptre som kriminalpoliti i henhold til den italienske straffeprosessloven, fungere som trafikkpoliti og bistå ordenspolitiet i deres arbeid. Dermed spiller Polizia Provinciale en fleksibel rolle med både spesialiserte og generelle politioppgaver.

Kommunale politietater
Polizia Municipale er en politietat på kommunalt nivå, underlagt kommunens ordfører. Etatens primære oppgave er å føre tilsyn med lokale lover og forskrifter. Deres arbeid er regulert av regional lovgivning, noe som medfører at oppgavene kan variere mellom regioner. På nasjonalt nivå har Polizia Municipale likevel flere fullmakter. I henhold til den italienske straffeprosessloven kan kommunale polititjenestemenn opptre som kriminalpoliti, fungere som trafikkpoliti og bistå ordenspolitiet. Dette gir etaten en fleksibel rolle med både lokalt fokus og en støttefunksjon innen nasjonale politioppgaver.

Referanser

Kategori:Italiensk politi